Ego Alaydis, ducissa Burgundię, omnibus presentem scriptum inspecturis notum facio quod omnes controversię que vertebantur inter Cistercienses, ex una parte, et Guidonem et Rainaldum, fratres de Corcellis, ex altera, de nemore de Fag, ita ordonatum est, quod in ipso nemore tam forestarius quam bannus de ascensu Cisterciensium eo quod sunt portionarii, et sepedictorum militum et communitatis de Corcellis debent mitti et remitti. Si vero predicti milites presentes non sint in villa, consensus eorum duobus mensibus est expectandus. Verum cum nemus fuerit expositum neque Cistercienses neque communitas ville poterunt vendere vel dare, vel extra territorium de Corcellis ducere, sed ad proprios usus in territorio de Corcellis plenarium habent usamentum. Hanc autem pacis compositionem per me factam, faciemus, ego dicta ducissa et filius meus Hugo, et heredes mei, hujusce firmiter observari. Ut igitur hec omnia supradicta rata permaneant et inconcussa, ad preces utriusque partis presenti pagine sigillum meum apponi feci, in veritatis testimonium, et ad omnium predictorum confirmationem. Actum apud Corcellas, anno ab Incarnatione Domini millesimo ducentesimo vicesimo primo, mense julio.